หลังจากมีเพศสัมพันธ์ สามารตรวจครรภ์ได้ตอนไหน และจะทราบว่าท้องได้ภายในกี่อาทิตย์
สวัสดีค่ะ การตรวจหาการตั้งครรภ์จะทำได้จากการตรวจปัสสาวะ ตรวจเลือด และการทำอัลตราซาวด์ค่ะการตรวจเลือดจะใช้การตรวจดูค่าระดับฮอร์โมน HCG โดยสามารถเริ่มตรวจพบได้ที่ประมาณ 1 สัปดาห์หลังไข่ตก (หรือหลังจากมีเพศสัมพันธ์วันที่มีไข่ตก)ส่วนการตรวจหาการตั้งครรภ์จากปัสสาวะ จะตรวจหาฮอร์โมน HCG เช่นกัน โดยช่วงวันที่สามารถตรวจพบได้ จะขึ้นกับความไวของชุดตรวจปัสสาวะแต่ละยี่ห้อด้วย บางยี่ห้อสามารถตรวจหาฮอรโมนได้ตั้งแต่ระดับ 20 mIU/ml แต่บางยี่ห้อ สามารถตรวจได้เมื่อมีค่าฮอร์โมนเกิน 100 mIU/ml ขึ้นไปแล้ว ดังนั้นการตรวจจากปัสสาวะจึงตรวจพบได้ช้ากว่าการตรวจเลือด ซึ่งต้องมากกว่า 1 สัปดาห์หลังไข่ตกไปแล้ว จึงอาจจะเริ่มตรวจพบได้ แต่ผลลบลวง (ตรวจไม่พบ) ก็จะยังมากอยู่ โดยทั่วไปจึงแนะนำให้ตรวจเมื่อประจำเดือนขาดไปแล้ว 1-2 วัน และตรวจในตอนเช้าหลังตื่นนอน โอกาสที่จะตรวจพบก็จะมากกว่า 90%